tartuNLP/wikipedia-smugri-20251201 huggingface dataset:
Rinkeli (leivonnainen)

Rinkeli tai rinkilä on renkaan tai silmukan muotoinen vehnäleivonnainen. Tunnettu suomalainen perinneleivonnainen on viipurinrinkeli.
Rinkeli yleistyi Euroopassa keskiajalla. Sen omintakeinen muoto kuvaa rinnan päälle ristiin asetettuja käsivarsia, mikä oli keskiajalla yleinen tapa rukoilla. Tarinan mukaan eräs italialainen munkki olisi 600-luvulla kehittänyt tämän tavan pohjalta leivonnaisen. Hän antoi oppilailleen lahjaksi pieniä leipiä, jotka oli muotoiltu muistuttamaan lasten ristikkäin asettamia käsiä. Leivonnaisen nimeksi tuli "pretiolas" – pieni palkinto. Leipurit ympäri Euroopan omaksuivat ajatuksen, ja rinkelistä tuli onnen, pitkän elämän ja menestyksen symboli. Esimerkiksi saksalaiset lapset ripustivat uutenavuotena kaulaansa rinkeleitä.
Rinkelistä tuli vielä kuuluisampi vuonna 1510, kun turkkilaiset joukot yrittivät öisin kaivautua Wienin muurien ali. Kaupungin yöllä työskentelevät leipurit kuulivat metelin ja turkkilaisten aikeet estettiin. Kiitoksena tästä leipurit saivat omaksi sinetikseen rinkelin kuvan, ja siitä on sittemmin tullut kaikkien leipureiden ja leipomoiden tunnus.
Suomessa rinkeli saapui Viipuriin 1300-luvulla fransiskaanimunkkien myötä. Kun luostarin toiminta uskonpuhdistuksen jälkeen lakkasi, myös kansa tutustui rinkelin valmistuksen saloihin. Vähitellen rinkelistä tuli yläluokan herkku, ja Viipurista toimitettiin rinkeleitä Turun Akatemian vihkiäisiin 1649 ja Pietarin yläluokalle 1700-luvulla. Viipurista rinkelintekotaidot levisivät Lappeelle ja muualle Itä-Suomeen.
Lassi Jaakkola

Lassi Sakari Jaakkola (s. 6. lokakuuta 1953 Eurajoki) on journalisti, joka toimi pitkään sanomalehti "Keskipohjanmaan" päätoimittajana.
Lassi Jaakkola syntyi maanviljelijä Teuvo Sakari Jaakkolan ja pankkivirkailija Eila Irmeli Kalliokarin perheeseen. Hänen puolisonsa vuodesta 1983 on toimintaterapeutti Terttu Helena Kalmeenoja. Jaakkola tuli ylioppilaaksi 1972 ja valmistui yhteiskuntatieteiden kandidaatiksi Jyväskylän yliopistosta 1981. Hän toimi Suomen Keskustan suunnittelusihteerinä 1977–1983, vs. osastopäällikkönä 1983–1987 ja vaalipäällikkönä 1987–1988. "Suomenmaan" artikkelitoimittaja Jaakkola oli 1988–1989 ja "Keskipohjanmaan" 1989–1990. Lehden päätoimittajaksi hänet nimitettiin 1990. Hän jäi tästä tehtävästä eläkkeelle keväällä 2013. Jaakkolalla oli myös useita alansa ja yhteiskunnallisia luottamustehtäviä, kuten Julkisen sanan neuvoston jäsenyys 2003–2005.
Minä, Simon

Minä, Simon () on vuonna 2018 ensi-iltansa saanut, Greg Berlantin ohjaama yhdysvaltalainen nuorten romanttinen draamaelokuva, joka perustuu Becky Albertallin esikoisromaaniin "Minä, Simon, Homo Sapiens". Elokuva kertoo Simon Spieristä, kaapissa olevasta homoseksuaalisesta lukiolaisesta, joka on rakastunut internet-tuttavaansa mutta ei tiedä tämän henkilöllisyyttä. Simon joutuu kiristäjän kohteeksi, ja tämä uhkaa paljastaa hänen homoseksuaalisuutensa koko koululle.
"Minä, Simon" sai ensi-iltansa Yhdysvalloissa 16. maaliskuuta 2018 ja Suomessa 4. toukokuuta 2018.
Leonardo Chiodo

Leonardo Chiodo (s. 4. marraskuuta 1998 Helsinki) on suomalainen sellisti. 
Chiodo on opiskellut sellonsoittoa Sibelius-Akatemiassa vuodesta 2010 alkaen (josta Nuorisokoulutuksessa vuosina 2010–2018). Akatemiassa hänen opettajanaan ovat toimineet lehtori Hannu Kiiski vuosina 2010–2015 ja syksystä 2015 alkaen professori Martti Rousi. Vuodesta 2019 Chiodo on opiskellut myös professori Ivan Monighettin kanssa Baselissa Sveitsissä. Syksyllä 2020 Chiodo siirtyi opiskelemaan Espanjaan Madridiin Reina Sofia -musiikkikorkeakouluun. Hänen sellonsoiton opettajansa on professori Ivan Monighetti
Chiodon käytössä on Suomen Kulttuurirahaston omistama Carlo Giuseppe Testoren vuonna 1718 rakentama sello.
Kilpailut.
Chiodo saavutti jaetun neljännen sijan kuudennessa kansainvälisessä Paulon sellokilpailussa 2018. Hänet valittiin myös kisan yleisön suosikiksi. Aiemmin helmikuussa samana vuonna Chiodo saavutti ensimmäisen sijan Turun XIII sellokilpailussa, lisäksi hänelle myönnettiin kilpailun erikoispalkinto Lotta Wennäkosken säveltämän "Foliage"-teoksen parhaasta tulkinnasta, ja hänet valittiin yleisön suosikiksi. Aiemmin Chiodo tuli ensimmäiselle sijalle Venäjällä Pietarissa marraskuussa 2016 järjestetyssä kilpailussa X International Youth Competition In memory of E. A. Mravinsky.
Chiodo toimi marraskuussa 2018 solistina VII Kansainvälisessä Jorma Panula -kapellimestarikilpailussa.
Keväällä 2019 Chiodo osallistui menestyksekkäästi vuodesta 1937 järjestettyyn pohjoismaiseen De Unges Konsert - Young Soloist Competition -kilpailuun Norjassa. Hänet valittiin ainoana suomalaisena neljän muun finalistin kanssa esiintymään Bergenin Filharmonikkojen kanssa voittajien gaalakonsertissa Bergenin Grieghallenissa.
Ulrich Noethen

Ulrich Noethen (s. 18. marraskuuta 1959 München, Baijeri, Länsi-Saksa) on saksalainen näyttelijä, joka on esiintynyt useissa elokuvissa ja televisiosarjoissa. 
Noethen on muun muassa näytellyt Heinrich Himmleriä kahdesti, elokuvassa "Perikato" ja elokuvassa "Mein Führer – Die wirklich wahrste Wahrheit über Adolf Hitler". 
Noethen on voittanut useita palkintoja näyttelemisestä, muun muassa Deutscher Filmpreis -palkinnon, Bayerischer Filmpreis -palkinnon, Grimme-Preis-palkinnon sekä Goldene Kamera -palkinnon.
Sylvester Groth

Sylvester Groth (s. 31. maaliskuuta 1958 Jerichow, Itä-Saksa) on saksalainen näyttelijä ja tenori.
Groth on esiintynyt muun muassa Quentin Tarantinon vuoden 2009 elokuvassa "Kunniattomat paskiaiset", jossa hän näytteli propagandaministeriä Joseph Goebbelsiä. Hän esiintyi myös "Fargon" kolmannen tuotannokauden aloituskohtauksessa. 
Grothin ensimmäinen suuri elokuvarooli oli vuoden 1993 elokuvassa "Stalingrad". Hän esitti Goebbelsiä niin ikään saksalaisessa vuoden 2007 elokuvassa "Mein Führer – Die wirklich wahrste Wahrheit über Adolf Hitler". Suomessa Groth tunnetaan myös rooleistaan sarjoissa "Deutschland 83" ja "Sodan sukupolvi".
Sonja Gerhardt

Sonja Gerhardt (s. 2. huhtikuuta 1989 Länsi-Berliini, Länsi-Saksa) on saksalainen elokuva- ja televisionäyttelijä. Hänet tunnetaan parhaiten rooleistaan televisiosarjoissa "Schmetterlinge im Bauch" ja "Deutschland 83".
Ludwig Trepte

Ludwig Trepte (s. 17. toukokuuta 1988 Itä-Berliini, Itä-Saksa) on saksalainen televisio- ja elokuvanäyttelijä, joka tunnetaan kansainvälisesti parhaiten pääroolistaan Viktor Goldsteinina vuoden 2013 televisiosarjassa "Sodan sukupolvi" ja merkittävästä roolistaan Alex Edelinä saksalaisessa vuoden 2015 minisarjassa "Deutschland 83". 
Elämä.
Ludwig Trepten isä on Stephan Trepte, joka oli itäsaksalaisen rockyhtyeen Lift jäsen. Hän ei saanut virallista draamakoulutusta ja aloitti näyttelijänuransa 12-vuotiaana, kun hän esiintyi vuoden 2001 saksalaisessa minisarjassa "Beim nächsten Coup wird alles anders".
Trepte on naimisissa ja asuu Berliinissä vaimonsa Deborahin ja vuonna 2011 syntyneen tyttärensä kanssa.
Bud Luckey

William Everett ”Bud” Luckey (28. heinäkuuta 1934 – 24. helmikuuta 2018) oli yhdysvaltalainen animaattori, sarjakuvapiirtäjä, laulaja, muusikko, suunnittelija, säveltäjä, taiteilija ja ääninäyttelijä. Parhaiten hänet tunnetaan työstään Pixarilla, jossa hän suunnitteli useita elokuvia kuten "Toy Story", "Rytmisatu", "Toy Story 2", "Ötökän elämää", "Monsterit Oy", "Nemoa etsimässä", "Autot", "Ihmeperhe", "Rottatouille" ja "Toy Story 3". Luckey tunnetaan myös ääninäyttelijänä ja hän on esiintynyt elokuvissa "Ihmeperhe", "Toy Story 3" ja "Nalle Puhin elokuva".
Luckey meni taidekouluun palattuaan Korean sodasta, ja aloitti uransa mainosalalla. 1970-luvulla hän loi hahmosa Sesame Street-sarjaan. Hän aloitti Pixarilla 1990-luvulla, ja suunnitteli Toy Storyn keskushahmoksi hintelän cowboyn.
Alexander Beyer

Alexander Beyer (s. 24. kesäkuuta 1973 Erfurt, Bezirk Erfurt, Itä-Saksa) on saksalainen näyttelijä.
Beyer on näytellyt muun muassa elokuvissa "Aurinkokuja" (1999), "Die Stille nach dem Schuß" (2000), "Gregors größte Erfindung" (2001, ehdolla parhaan lyhytelokuvan Oscar-palkinnolle) sekä "Goodbye Lenin" (2003). Hän asuu ja työskentelee Zürichissä ja Berliinissä.
Tschandala

Tschandala ("Tschandala: berättelse från 1600-talet") on August Strindbergin historiallinen romaani tai pienoisromaani vuodelta 1889. Sen on suomentanut Aarni Kouta, ja suomennoksen on julkaissut vuonna 1916 Otava.
Teos ilmestyi ensin vuonna 1887 Tanskassa Peter Nansenin käännöksenä ja vasta 1889 ruotsiksi.
Strindberg taustoittaa kirjan nimeä sillä, että vanhassa intialaisessa laissa tschandala on kaikkien halveksima alin kasti. Teos on avoimen rasistinen. Saksalainen kirjallisuustutkija katso sen kuuluvan merkittävimpiin romanien vastaisista kirjoista. 
Tarina sai herätteen, kun Strindberg vuokrasi perheineen kesäksi 1888 huoneiston 1700-luvulta olevasta linnasta Skovlystistä Tanskan Holtesta. Hän ajautui napit vastakkain tilanhoitaja Ludvig Hansenin kanssa. Hansen syytti Strindbergiä julkisesti, että tämä oli vietellyt hänen sisarpuolensa, silloin 16-vuotiaan Martha Magdalene Hansenin kanssa. Strindberg vuorostaan syytti tilanhoitajaa varkaudesta, mutta lähti maasta, kun hänet haastettiin oikeuteen. Syyte peruttiin. 
Kirjan tarina sijoittuu 1680-luvun Skåneen, jonka hallinta oli vähän aiemmin siirtynyt Ruotsille. Päähenkilö on maisteri Andreas Törner, joka on asettumassa vaimonsa kanssa asumaan linnaan Lundin lähistölle. Humaltuneen hullujenhuoneen painajaismaisessa elämässä Törner itsekin menettää todellisuudentajunsa. Teos noudattaa pitkälti Strindbergin Tanskan-matkan tapahtumia.
Esko Salervo on sovittanut "Tschandalan" kuunnelmaksi, jonka Yleisradio on esittänyt 28.2.2018. Sampsa Oinaala arvioi sitä nykynäkökulmasta:
Laatokan saariston kansallispuisto

Laatokan saariston kansallispuisto (, ) on 1 220 neliökilometrin laajuinen Venäjän federaation liittovaltiotason luonnonsuojelualue Laatokan luoteisrannalla ja sen tuntumassa. Kansallispuisto sijaitsee Karjalan tasavallan Lahdenpohjan, Sortavalan ja Pitkärannan piireissä. Kansallispuiston perustamisesta uutisoitiin joulukuussa 2017 ja tammikuussa 2018. Pääministeri Dmitri Medvedev allekirjoitti kansallispuiston perustamispäätöksen 28. joulukuuta 2017.
Kansallispuiston pinta-alasta on metsää 660 neliökilometriä, vesistöä on 529 neliökilometriä ja muita maaluokkia on 31 neliökilometriä. Kansallispuiston saaristoluodot ja metsäalueet ovat enimmäkseen luonnontilassa. Seudulla esiintyy useita kymmeniä harvinaisia punaisen kirjan lajeja, joista tunnetuimpiin kuuluu uhanalainen laatokannorppa.
Lumilautailu talviolympialaisissa 2018 – miesten big air

Lumilautailun miesten big air -kilpailu talviolympialaisissa 2018 järjestettiin 21.–24. helmikuuta 2018 Pyeongchangissa, Etelä-Koreassa.
Tulokset.
Loppukilpailu.
Loppukilpailu järjestettiin 24. helmikuuta 2018.
Lumilautailu talviolympialaisissa 2018 – miesten halfpipe

Lumilautailun miesten halfpipe talviolympialaisissa 2018 järjestettiin 13.–14. helmikuuta 2018 Pyeongchangissa, Etelä-Koreassa.
 Q — eteni loppukilpailuun
Tulokset.
Karsinta.
Kaksitoista parasta laskijaa eteni loppukilpailuun.
Loppukilpailu.
Loppukilpailu järjestettiin 14. helmikuuta 2018 kello 11.30.
Lumilautailu talviolympialaisissa 2018 – naisten halfpipe

Lumilautailun naisten halfpipe talviolympialaisissa 2018 järjestettiin 12.–13. helmikuuta 2018 Pyeongchangissa, Etelä-Koreassa.
 Q — eteni loppukilpailuun
Tulokset.
Karsinta.
Kaksitoista parasta laskijaa eteni loppukilpailuun.
Loppukilpailu.
Loppukilpailu järjestettiin 13. helmikuuta 2018 kello 11.00.
Godehard Giese

Godehard Giese (s. 30. marraskuuta 1971) on saksalainen näyttelijä. Hänet tunnetaan todennäköisesti parhaiten roolistaan televisiosarjassa "Deutschland 83".
Bulgari

Bulgari on italialainen koruja ja ylellisyystavaroita tekevä muotitalo, joka tuottaa ja markkinoi useita tuotelajeja, kuten koruja, rannekelloja, hajuvesiä, asusteita ja hotelleita. Bulgari-silmälasikehyksiä valmistaa Luxottica.
Vuonna 2011 Bulgarin perhe myi niukan enemmistön yhtiön osakekannasta ranskalaiselle luksustavarajätti LVMH:lle.
Etymologia.
Bulgarin logoon on yleensä kirjoitettu BVLGARI, klassisin latinalaisin aakkosin, ja se on johdettu yhtiön aromanialaisen, nykyisen Kreikan Kalarítesistä kotoisin olleen perustajan Sotírios Voúlgariksen (myös Sotir Bulgari, 1857–1932) sukunimestä. Nimi itsessään sisältää runkosanan "Βούλγαρ", joka tarkoittaa kreikaksi "bulgarialaista". Lisäksi yhtiön italiankielinen nimi "Bulgari" tarkoittaa bulgarialaisia taikka Bulgarian kansalaisuuden omistavia ihmisiä.
Historia.
Sotir Bulgari aloitti uransa kultaseppänä kreikkalaisessa kylässä, Paramythiássa, jossa hänen ensimmäinen myymälänsä on vielä nähtävillä. Vuonna 1877 hän lähti Korfulle ja tämän jälkeen Napoliin. Vuonna 1881 hän lopulta muutti Roomaan, jossa hän perusti vuonna 1884 yrityksen ja avasi toisen liikkeensä Via Sistinaan. Myymälä Via Sistinassa korvautui nykyisen lippulaivan myymälällä, Via dei Condottilla, jonka Bulgari avasi vuonna 1905. Bulgaria auttoivat hänen kaksi poikaansa, Costantino (1889–1973) ja Giorgio (1890–1966).
Bulgarin omistajaperhe joutui 1970- ja 1980-luvuilla kidnappausten kohteeksi. Vuonna 1975 mafia kaappasi yrityksen 40-vuotiaan toimitusjohtajan Gianni Bulgarin ja vapauttivat hänet perheen maksettua parin miljoonan euron lunnaat. Loppuvuodesta 1983 kidnappaajat pitivät Gianni Bulgarin serkkua Anna Bulgari Calissonia ja tämän 16-vuotiasta poikaa kuukauden vankinaan, kunnes perhe suostui lunnasvaatimuksiin saatuaan pojan irtileikatun korvalehden paketissa..
AWS

AWS on metalli-yhtye, jonka muodostaa Bence Brucker, Dániel Kökényes, Áron Veress ja Soma Schiszler. Heidän musiikkinsa on pääosin post-hardcorea ja metalcorea, mutta siinä on myös vaikutteita psykedeelisestä rockista, alternative rockista ja post-rockista. Yhtye on lisäksi tunnettu voimakkaasta ja aggressiivisista lavaesiintymisestään. Tähän mennessä AWS on julkaissut kolme singleä, kolme albumia ja seitsemän muusiikkivideota. Heidän musiikkivideoissa on usein rinnastuksia väkivallasta ja julkkiksista nostaaksen esille maailman epäkohtia. He edustivat Unkaria vuoden 2018 Eurovision laulukilpailussa kappaleella "Viszlát nyár".
Ura.
Yhtye on esiintynyt useilla festivaaleilla, kuten Sziget-festivaalilla. He ovat myös kierrelleet eri paikoissa Unkarissa sekä muissa maissa, kuten Itävallassa, Englannissa, Romaniassa ja Sloveniassa. He voittivat myös "MTV Brand" -palkinnon kategoriasta New Winning Band. He ovat esiintyneet yhdessä Blind Myselfin kanssa.
6. joulukuuta 2017 ilmoitettiin, että AWS kilpailee "A Dal 2018" -nimisessä kilpailussa (Kilpailu, jossa valittiin Unkarin euroviisuedustaja ja -kappale) kappaleella "Viszlát nyár". Ensimmäisessä erässä he saivat 45 pistettä sijoittuen ensimmäiseksi yhdessä Gergely Dánielfyn kanssa, ja pääsivät semifinaaliin. Semifinaalissaan he sijoittuivat ensimmäiseksi ja pääsivät finaaliin. Finaalissa he voittivat kilpailun ja pääsivät edustamaan Unkaria vuoden 2018 Eurovision laulukilpailussa.
Yhtyeen pääsolisti Örs Siklósi kuoli 5. helmikuuta 2021 29-vuotiaana sairastettuaan leukemiaa.
Detlev Glanert

Detlev Glanert (6. syyskuuta 1960 Hampuri) on saksalainen säveltäjä.
Oman kertomuksensa mukaan Glanert kiinnostui nuoteista jo lapsena. 10-vuotiaana hän osasi jo kirjoittaa kappaleita nuoteiksi. Kun Glanert oli 16-vuotias, hän pääsi opiskelemaan säveltämistä Manfred Trojahnen johdolla. Jatko-opintonsa hän suoritti Kölnissä, missä hänen opettajansa oli Hans Werner Henze. Juuri hän sai Glanertin innostumaan oopperoista ja klassikoihin. Henzen opetusmetodeihin kuuluivat pitkät kävelyretket ja keskustelut oppilaiden kanssa. Hänen ensimmäinen oma sinfoniansa valmistui vuonna 1985.
Kotimaassaan Saksassa Glanertia pidetään oopperaspesialistina ja häneltä on ilmestynyt 14 oopperaa. Kotimaansa ulkopuolella hänet tunnetaan kamarimusiikki- ja orkesteriteoksistaan.
Glanert on todennut tuntevansa sielunveljeyttä Johannes Brahmsia kohtaan ja on säveltänyt hänelle omistetun tribuuttiteoksen "Weites Land".
Aleksei Gornostajev

Aleksei Maksimovitš Gornostajev (; 18. helmikuuta 1808 Vyksa, Nižni Novgorodin kuvernementti – 18. joulukuuta 1862) oli venäläinen arkkitehti, joka tunnetaan ortodoksisten kirkkojen suunnittelijana ja uusvenäläisen tyylin edustajana. Eräs hänen töistään on Uspenskin katedraali Helsingissä.
Gornostajev aloitti arkkitehtuuriopintonsa vuonna 1822 Moskovassa Domenico Gilardin johdolla. Hän muutti vuonna 1825 Pietariin ja opiskeli Vasili Stasovin oppilaana Tsarskoje selossa. Hän avusti Aleksandr Brjullovia Pietarin Mihailovski-teatterin suunnittelussa. Vuosina 1834–1838 Gornostajev täydensi opintojaan Italiassa. Palattuaan hän oli kahden vuoden ajan yhtenä Talvipalatsin restaurointiin osallistuneista arkkitehdeista, mutta siirtyi sen jälkeen itsenäisten suunnittelutöiden pariin. Vuodesta 1843 hän työskenteli Venäjän sisäministeriön arkkitehtina. Pietarin taideakatemia myönsi Gornostajeville vuonna 1838 akateemikon arvon ja vuonna 1849 hänet nimitettiin taideakatemian professoriksi. Hän sai vuonna 1859 kollegineuvoksen arvonimen. Gornostajev kuoli vuonna 1862 vesipöhöön.
Gornostajevin ensimmäisiin itsenäisiin suunnittelutöihin kuuluivat Orlov-Denisovin suvun datša Pietarin Kolomäessä (1839–1841) ja Šišmarjovin talon muutostyöt Nevski prospekt 3:ssa. Hän suunnitteli useita kirkkoja ja kappeleita Valamon luostariin sekä Staraja ja Novaja Ladogan kaupunkien useisiin luostareihin. Pietarissa hänen päätyönsä ovat Pyhän Sergein rannikkoluostarin uusi kirkko (1856–1857) ja Guslitskin luostarin kappeli (1860–1861, tuhoutunut). Hän suunnitteli myös kotikirkot sisäministeriön taloon (1856) ja uuteen Mihailovskin palatsiin (1859) sekä Pyhän Andreaan katedraalin uudet sisätilat (1858). Gornostajev alkoi 1840-luvun lopulta alkaen käyttää kirkollisissa rakennuksissaan uusrenessanssin sijasta uusvenäläistä ja uusbysanttilaista tyyliä. Helsingin Uspenskin katedraalin hän piirsi vuosina 1859–1860, mutta se valmistui vasta kuusi vuotta hänen kuolemansa jälkeen vuonna 1868. Työn saattoi loppuun hänen oppilaansa Ivan Varnek.
Viszlát nyár

Viszlát nyár on unkarilaisen rockyhtyeen AWS:n esittämä kappale, jolla he edustivat Unkaria vuoden 2018 Eurovision laulukilpailussa.
Kappale kilpaili Euroviisujen finaalissa, jossa se sai 93 pistettä ja saavutti sijan 21.
Lumilautailu talviolympialaisissa 2018 – miesten parisuurpujottelu

Lumilautailun miesten parisuurpujottelu talviolympialaisissa 2018 järjestettiin 24. helmikuuta 2018 Pyeongchangissa, Etelä-Koreassa.
Tulokset.
Karsinta.
Karsinta järjestettiin kello 09.27.
Ihalaisi

Ihalaisi () oli inkeriläinen kylä, joka kuului Järvisaaren luterilaiseen seurakuntaan, nykyään Leningradin alueen Tusinan piirissä Venäjällä. Kylä mainittiin joskus nimellä "Pienautio". 
Kylä sijaitsi Ihalaistenjoen rannalla, ja sen perustivat siirtolaiset Suomesta 1800-luvun puolivälissä, Aleksandrovkan eli Markkovan hovilta vuokratuille maille. Järvisaarella näitä siirtolaisia kutsuttiin karjalaisiksi. He lunastivat Ihalaisiin kylän omakseen 1900-luvun alussa. Tilat olivat siellä "huuttareita" () eli erillisiä tiloja, joiden talot sijaitsivat kaukana toisistaan.
Ihalaisiin kylässä oli 1900-luvun alussa 13 taloa. Vuonna 1926 kylässä oli 15 taloa ja 68 asukasta, niistä suomalaisia 54. Ihalaisissa asui myös virolaisia. 
Suomalaissiirtolaiset ja heidän jälkeläisensä saivat vielä neuvostoajan alussa säilyttää Suomen kansalaisuuden. Vuonna 1938 neuvostoviranomaiset vaativat Suomen kansalaisia joko lähtemään maasta tai luopumaan kansalaisuudestaan. Samana vuonna kesällä oli annettu määräys, jonka mukaan kaikkien piti asua kylissä lähellä toisiaan eikä siirtolaisten tapaan huuttareilla, yksinäistiloilla. Määräyksen seurauksena lähes kaikki talot siirrettiin Metsäpirtin ja Korkan yhteyteen, joten vuonna 1939 kylässä oli enää kaksi taloa.. 
Kylän suvut 1900-luvun alussa: Alanko (kotoisin Jämsästä), Kaartinen (Jaakkima), Kammonen (Jaakkima), Klemettilä (Luumäki), Kontio (Pielisjärvi), Hakkarainen (Kontiolahti), Littunen (Kurkijoki), Miettinen (Nilsiä), Rompponen (Suomi), Sinkkonen, (Jaakkima), Talikka (Kurkijoki), Tepponen (Suomi), Tuovinen (Suomi), Teräväinen (Parikkala)..
Lumilautailu talviolympialaisissa 2018 – miesten slopestyle

Lumilautailun miesten slopestylen kilpailu talviolympialaisissa 2018 järjestettiin 10.–11. helmikuuta 2018 Pyeongchangissa, Etelä-Koreassa.
 Q — Eteni seuraavalle kierrokselle
 DNS — Ei aloittanut
Tulokset.
Loppukilpailu.
Loppukilpailu aloitettiin kello 11.04.
Lumilautailu talviolympialaisissa 2018 – miesten lumilautacross

Lumilautailun miesten lumilautacross talviolympialaisissa 2018 järjestettiin 15. helmikuuta 2018 Pyeongchangissa, Etelä-Koreassa.
Tulokset.
Sijoittelu.
Sijoittelukierros järjestettiin kello 11.00.
Lumilautailu talviolympialaisissa 2018 – naisten lumilautacross

Lumilautailun naisten lumilautacross talviolympialaisissa 2018 järjestettiin 16. helmikuuta 2018 Pyeongchangissa, Etelä-Koreassa.
Tulokset.
Karsinta.
Karsintakierros järjestettiin kello 10.00.
Lumilautailu talviolympialaisissa 2018 – naisten parisuurpujottelu

Lumilautailun naisten parisuurpujottelu talviolympialaisissa 2018 järjestettiin 24. helmikuuta 2018 Pyeongchangissa, Etelä-Koreassa.
Tulokset.
Karsintakierros.
Karsintakierros järjestettiin kello 09.00.
Seulola

Seulola () oli inkeriläinen kylä, joka kuului Järvisaaren luterilaiseen seurakuntaan, nykyään kylän alue sijaitsee Leningradin alueen Tusinan piirissä Venäjällä. 
Seulola sijaitsi soiden takana eristyksissä Järvisaaren muista suomalaiskylistä. Kylää ei mainita vielä 1600-luvulla, joten se on perustettu ilmeisesti 1700-luvulla "Nuijien" ja "Haposten" toimesta. Paikallisen perimätiedon mukaan sodassa vangeiksi joutuneet Haponen ja Nuija perustivat talonsa vierekkäin kylän paikalle. Kartalla kylä mainitaan ensimmäisen kerran vuonna 1770. Kyläläiset käyttivät kylästään yleensä nimeä Läskelä, vaikka kirkonkirjoissa käytettiin nimeä Seulola. Tuntemattomasta syystä johtuen kylän venäjänkielinen nimi oli sama kuin Siikalalla. Rautatietä rakennettaessa Sologubovkan asema sijoitettiin nimestään huolimatta aivan Seulolan eteläpuolelle. Vuonna 1838 Seulolassa asui 93 ihmistä (43 miestä, 50 naista), vuonna 1856 siellä oli 37 taloa ja 53 sielua. Vuonna 1926 kylässä oli 69 taloa ja 293 asukasta, niistä inkeriläisiä 292. 
Kylän kerrotaan olleen paikkakunnan köyhimpiä, koska sen ympärillä oli kyntökelvotonta maata ja soita. Isäntien sukunimet 1900-luvulla: Haponen, Nuija, Ikka (kotoisin Markkovasta), Törö (Markkova), Porali (Keltto), Saari (Helsinki).
Iran talviolympialaisissa 2018

Iran osallistui Pyeongchangin talviolympialaisiin 2018. Maata edusti neljä urheilijaa, jotka kilpailivat kahdessa eri urheilumuodossa. Avajaisissa maan lippua kantoi maastohiihtäjä Samaneh Beyrami Baher.
Joukkue.
Alppihiihto.
Iran sai alppihiihtoon maapaikan yhdelle miehelle ja yhdelle naiselle.
Maastohiihto.
Iran sai maastohiihtoon maapaikan yhdelle miehelle ja yhdelle naiselle.
Ampumahiihto talviolympialaisissa 2018 – miesten viesti

Ampumahiihdon miesten viesti talviolympialaisissa 2018 järjestettiin 23. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.
Tulokset.
Kilpailu alkoi kello 20.15.
Maastohiihto talviolympialaisissa 2018 – miesten 15 km vapaa hiihtotyyli

Maastohiihdon miesten 15 kilometrin vapaan hiihtotyylin kilpailu talviolympialaisissa 2018 järjestettiin 16. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.
Tulokset.
Kilpailu alkoi kello 15.00.
Meksiko talviolympialaisissa 2018

Meksiko osallistui Pyeongchangin talviolympialaisiin 2018. Maata edusti neljä urheilijaa, jotka kilpailivat kolmessa eri urheilumuodossa. Avajaisissa maan lippua kantoi maastohiihtäjä Germán Madrazo ja päättäjäisissä alppihiihtäjä Rodolfo Dickson.
Joukkue.
Alppihiihto.
Meksiko sai alppihiihtoon maapaikan yhdelle miehelle ja yhdelle naiselle.
Maastohiihto.
Meksiko sai maastohiihtoon maapaikan yhdelle miehelle.
Maastohiihto talviolympialaisissa 2018 – miesten 4 × 10 km viesti

Maastohiihdon miesten 4 × 10 km viestikilpailu talviolympialaisissa 2018 järjestettiin 18. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.
Tulokset.
Kilpailu alkoi kello 15.15.
Australian kenraalikuvernööri

Australian kenraalikuvernööri () on Australian kuninkaan (nykyisin Charles III) edustaja Australiassa. Kenraalikuvernöörin virka perustettiin vuonna 1901 Australian perustuslaissa. Nykyisen kenraalikuvernööri Sam Mostyn virkakausi alkoi 1. heinäkuuta 2024.
Kenraalikuvernöörin nimittää monarkki pääministerin esityksestä. Kauden pituutta ei ole virallisesti määritelty, vaan se on nimellisesti "hänen majesteettinsa tahdosta", mutta käytäntönä on ollut, että sama henkilö toimii virassa noin viiden vuoden ajan.
Useimmissa asioissa kenraalikuvernööri toimii hallituksen ohjeiden mukaan, ja hallitus puolestaan on vastuussa maan parlamentille. Kenraalikuvernööri voi kuitenkin erottaa pääministerin, jos tämä toimii lakien vastaisesti tai ei nauti parlamentin luottamusta. Hän voi myös kieltäytyä hajottamasta parlamenttia pääministerin vaatimuksesta huolimatta.
Kenraalikuvernööri on muodollisesti Australian puolustusvoimien ylipäällikkö, käytännössä hän siinäkin tehtävässä noudattaa hallituksen ohjeita. Ylipäällikkönä hän toimii kuitenkin monissa seremonioissa ja ottaa vastaan paraateja ja myöntää kunniamerkkejä.
Vuonna 2019 kenraalikuvernöörin palkkio oli 425 000 Australian dollaria vuodessa.
Maastohiihto talviolympialaisissa 2018 – naisten 4 × 5 km viesti

Maastohiihdon naisten 4 x 5 km viestikilpailu talviolympialaisissa 2018 järjestettiin 17. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.
Tulokset.
Kilpailu alkoi kello 18.30.
Maastohiihto talviolympialaisissa 2018 – naisten 30 km perinteinen

Maastohiihdon naisten 30 kilometrin perinteisen hiihtotyylin kilpailu talviolympialaisissa 2018 järjestettiin 25. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.
Tulokset.
Kilpailu alkoi kello 15.15.
Serbia talviolympialaisissa 2018

Serbia osallistui Pyeongchangin talviolympialaisiin 2018. Maata edusti neljä urheilijaa, jotka kilpailivat kahdessa eri urheilumuodossa. Avajaisissa sekä päättäjäisissä maan lippua kantoi alppihiihtäjä Nevena Ignjatović.
Joukkue.
Alppihiihto.
Serbia sai alppihiihtoon maapaikan yhdelle miehelle ja yhdelle naiselle, ja lisäksi kiintiöpaikkojen uudelleenjaossa yhden lisäpaikan.
Maastohiihto.
Serbia sai maastohiihtoon maapaikan kahdelle miehelle ja yhdelle naiselle, mutta lähetti olympialaisiin ainoastaan yhden mieshiihtäjän.
Maastohiihto talviolympialaisissa 2018 – miesten parisprintti

Maastohiihdon miesten parisprinttikilpailu talviolympialaisissa 2018 järjestettiin 21. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.
Tulokset.
Loppukilpailu.
Loppukilpailu alkoi kello 19.30.
Maastohiihto talviolympialaisissa 2018 – naisten parisprintti

Maastohiihdon naisten parisprinttikilpailu talviolympialaisissa 2018 järjestettiin 21. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.
Tulokset.
Loppukilpailu.
Loppukilpailu alkoi kello 19.00.
Kiinan Taipei talviolympialaisissa 2018

Kiinan Taipei osallistui Pyeongchangin talviolympialaisiin 2018. Maata edusti neljä urheilijaa, jotka kilpailivat kahdessa eri urheilumuodossa. Avajaisissa maan lippua kantoi ohjaskelkkailija Lien Te-an ja päättäjäisissä pikaluistelija Huang Yu-ting.
Joukkue.
Ohjaskelkkailu.
Kiinan Taipei sai yhden maapaikan miesten ohjaskelkkailuun.
Thaimaa talviolympialaisissa 2018

Thaimaa osallistui Pyeongchangin talviolympialaisiin 2018. Maata edusti neljä urheilijaa, jotka kilpailivat kahdessa eri urheilumuodossa. Avajaisissa sekä päättäjäisissä maan lippua kantoi maastohiihtäjä Mark Chanloung.
Joukkue.
Alppihiihto.
Thaimaa sai alppihiihtoon maapaikan yhdelle miehelle ja yhdelle naiselle.
Maastohiihto.
Thaimaa sai maastohiihtoon maapaikan yhdelle miehelle ja yhdelle naiselle. Paikat saivat italialais-thaimaalaiset sisarukset Mark ja Karen Chanloung.
Kah’ovkan tekojärvi

Kah’ovkan tekojärvi () on Ukrainan eteläosissa sijaitseva, pinta-alaltaan Euroopan kahdeksanneksi suurin tekojärvi ja 12. suurin makeanveden allas. Se muodostaa osan Dneprin alajuoksun pääuomaa, ja sijaitsee noin 410–460 kilometriä pääkaupunki Kiovasta kaakkoon. Tekojärvi sijaitsee Dnipropetrovskin, Zaporižžjan ja Hersonin alueilla. Suurimmat, yli 30 000 asukkaan kaupungit tekoaltaan rannoilla ovat Nikopol, Enerhodar, Nova Kah’ovka ja Kah’ovka.
Tekojärvi syntyi Kah’ovkan vesivoimalaitoksen padon rakentamisen seurauksena Dnepriin vuonna 1956. Voimalapato rakennettiin vuosina 1950–1956 ja sijaitsee 12 kilometriä Hersonin alueen Kah’ovkan kaupungista lounaaseen. Padossa on kuusi 58,5 MW:n generaattoria, ja näillä tuotetaan vuosittain keskimäärin 1,4 TWh sähköenergiaa. 3,84 kilometriä leveän padon yli kulkee maantie ja rautatie. Vesivoimalan läheisyyteen on sittemmin noussut Nova Kah’ovkan kaupunki. 
Tekojärven pituus on 240 kilometriä ja leveys enimmillään 23 kilometriä. Pinta-ala on 2 155 neliökilometriä eli noin kaksi kertaa Päijänteen ala, keskisyvyys 8,4 metriä (vaihteluväli 3–26 m; maksimi 32 m). Tekoaltaan kokonaisvesitilavuus on 18,15 kuutiokilometriä (noin 1,5 kertaa Päijänteen tilavuus), josta 6,78 km3 on käytettävissä. Helmikuussa 2018 oli rakenteilla Kah’ovkan 2. vesivoimalaitos, jolla vesivoimayhtiö UkrHidroenerho pyrkii optimoimaan vesivoiman tuotantoa Kah’ovkan tekojärvestä. Tämä tuo valmistuessaan aiemman 335 MW:n voimalan (HES-1) lisäksi 250 MW uutta voimalakapasiteettia (HES-2).
Tekoaltaan vettä käytetään sähkövoiman tuottamiseen, kasteluun, teollisuuslaitosten tarpeisiin ja kalankasvatukseen. Vettä käytetään myös Pohjois-Krimin kanaaliin ja Dnepr-Kryvyi Rih -kanaaliin. Tekoallas synnytti valmistuessaan myös riittävän kulkusyvyyden Dneprin vesitielle ja mahdollisti laivaliikenteen. Voimalapadon vieressä on laivaliikennettä palveleva sulutus.
Kah’ovkan vesivoimalan pato Venäjän hyökkäyssodan aikana.
Ukrainan tietotoimiston mukaan ilman tunnisteita olleita miehittäjiä (Venäjän joukkoja) tankkeineen saapui 24. helmikuuta 2022 päivällä Kah’ovkan vesivoimalan padolle. Seuraavana päivänä uutisoitiin venäläisjoukkojen miehittäneen vesivoimalan alueen osana Venäjän hyökkäyssotaa Ukrainaan (2022-).
Vesivoimalan patorakennelman yli kulki kaksikaistainen maantie (osa eurooppatie E58:aa) ja rautatie. Maantie oli Antonivkan sillan ohella ainoa kiinteä maantien siltayhteys Dneprin alajuoksulla. Hyökkääjävaltio Venäjän tuhottua Antonivkan sillan menetettyään miehitysalueensa Dneprin länsipuolella marraskuussa 2022, näin vaikeuttaen Ukrainan vastahyökkäyksen jatkamista, Kah’ovkan padon merkitys strategisesti tärkeänä mahdollisena väylänä suurjoen yli korostui.
Tekojärven sulkeva pato murtui aamuyöllä 6. kesäkuuta 2023, aiheuttaen tulvan Dneprin alajuoksulle. Ukrainalaiset lähteet syyttivät venäläisiä padon räjäyttämisestä, kun taas venäläiset väittivät padon tuhoutuneen tykistöiskussa.
&lt;br clear=left&gt;
Irlanti talviolympialaisissa 2018

Irlanti osallistui Pyeongchangin talviolympialaisiin 2018. Maata edusti viisi urheilijaa, jotka kilpailivat neljässä eri urheilumuodossa. Avajaisissa maan lippua kantoi lumilautailija Seamus O’Connor ja päättäjäisissä freestylehiihtäjä Brendan Newby.
Joukkue.
Alppihiihto.
Irlanti sai alppihiihtoon maapaikan yhdelle miehelle ja yhdelle naiselle.
Maastohiihto.
Irlanti sai maastohiihtoon maapaikan yhdelle miehelle.
Chile talviolympialaisissa 2018

Chile osallistui Pyeongchangin talviolympialaisiin 2018. Maata edusti seitsemän urheilijaa, jotka kilpailivat kolmessa eri urheilumuodossa. Avajaisissa maan lippua kantoi alppihiihtäjä Henrik von Appen ja päättäjäisissä maastohiihtäjä Claudia Salcedo.
Joukkue.
Alppihiihto.
Chile sai alppihiihtoon maapaikan yhdelle miehelle ja yhdelle naiselle, ja lisäksi kiintiöpaikkojen uudelleenjaossa yhden lisäpaikan.
Maastohiihto.
Chile sai maastohiihtoon maapaikan yhdelle miehelle ja yhdelle naiselle.
Laura Fraser

Laura Fraser (s. 24. heinäkuuta 1976 Glasgow, Skotlanti, Yhdistynyt kuningaskunta) on brittiläinen näyttelijä. Hän on näytellyt muun muassa Doorina televisiosarjassa "Neverwhere", Katena elokuvassa "Ritarin tarina" ja Lydia Rodarte-Quaylena televisiosarjassa "Breaking Bad" ja sen spin-offissa "Better Call Saul". 
Nuoruus.
Fraser syntyi Glasgow’ssa lehtorille ja sairaanhoitajalle Roselle ja käsikirjoittajalle ja liikemiehelle Alister Fraserille. Hän kävi Hillhead High Schoolia ja on Scottish Youth Theatren entinen näyttelijä. Fraser opiskeli Royal Scottish Academy of Music and Drama -konservatoriossa.
Yksityiselämä.
Fraser on kertonut olevansa raitis. Hän meni naimisiin irlantilaisen näyttelijän Karl Gearyn kanssa vuonna 2003. Heillä on yksi tytär, ja he asuvat Glasgow’ssa.
Geir Gulliksen

Geir Gulliksen (31. lokakuuta 1963 Kongsberg, Norja) on norjalainen kirjailija ja kustantaja.
Gulliksen työskentelee Oktober-kustantamossa. Hän julkaisi esikoisteoksensa "Mørkets munn" 1986, joka koostuu proosarunon katkelmista. Hän on kirjoittanut runojen lisäksi esseitä, näytelmiä, lastenkirjoja ja romaaneja, joista hän on saanut useita palkintoja. "Kertomus eräästä avioliitosta" oli Pohjoismaiden Neuvoston kirjallisuuspalkintoehdokas. 
Gulliksen tunnetaan erityisesti runoilijana. Hän on merkittävä uuden norjalaisen kirjallisuuden edustaja. Hänen runonsa ovat monien kriitikoiden arvioissa kaikkein keskeisimpiä nykyrunoudessa, mutta ne puhuttelevat myös yleisemmin lukijoita. Gulliksen etsii runosta yleistä ja yleisestä runoa. Kaunista kieltä käyttäen hän haastaa runouden äärirajoja. Hänen runonsa ”Alt dette skal begynne en gang til” (kokoelmasta "Se på meg nå") valittiin Norjan radiossa kuulijoiden ja ammattituomariston mielestä vuoden 2005 parhaaksi runoksi.
Jüri Ehlvest

Jüri Ehlvest, kirjailijanimet Jüri von Ehlvest, Ürgar Helves (15. maaliskuuta 1967 Tallinna, Viro – 11. lokakuuta 2006 New York, Yhdysvallat) oli virolainen kirjailija.
Monipuolisesti opiskelleen Ehlvestin tuotanto sisältää eettisiä pohdintoja, uskomuksia ja niiden romuttamista. Hänen ensimmäinen julkaistu kaunokirjallinen teoksensa oli novelli "Järelejõudmine", joka ilmestyi Vikerkaarissa 1988. Sen jälkeen hän ehti ennen kuolemaansa julkaista romaaneja ja novelleja, joita on käännetty useille kielille, myös suomeksi.
Ehlvestin veli on shakinpelaaja Jaan Ehlvest.
Edvin Aedma

Edvin Aedma (s. 5. toukokuuta 1983 Tallinna, Viro) on virolainen kirjailija.
Aedma opettaa Tarton yliopistossa. Hän työskentelee myös pelialalla ja opettaa Estonian Business Schoolissa pelisuunnittelua. Aedma on kirjoittanut vakituisesti Värske Rõhk -kulttuurilehteen. Hän kirjoittaa novelleja ja satuja ja on tyylilajiltaan minimalisti. Hänen esikoisteoksensa on novellikokoelma "Inimene ja draakon" (2007). Sitä ennen hänen graafisia novellejaan on julkaistu kokoelmassa "Eesti 00´ aastate autorikoomiks". Esikuvinaan hän pitää Hermann Hesseä, Franz Kafkaa ja Kaarina Helakisaa.
Aedma on tunnustettu sarjakuvantekijä, jonka sarjakuvia on julkaistu suomeksi kokoelmassa "Kertovuus kuvissa: Viron 2000-luvun taidesarjakuva".
Artur Alliksaar

Artur Alliksaar (1923 Tartto, Viro – 1966 Tartto, Viro) oli virolainen runoilija ja kääntäjä. Hän tuli laajemmin tunnetuksi vasta kuolemansa jälkeen, kun hänen esikoiskokoelman "Tuul käib tantsimas sarapuu­saludes" ilmestyi 1976 teoksessa "Luule". 
Alliksaarin tuotantoa julkaistiin hänen eläessään ainoastaan näytelmä "Nimetu saar". Hän asui vankeus- ja karkotusvuosia 1949–1958 lukuun ottamatta koko ikänsä Tartossa. Syynä vankeuteen oli taistelu saksalaisten joukossa vuosina 1941–1944. Hän palasi karkotuksesta Tarttoon salaa ja hankki elantonsa sekalaisilla töillä.
Vaikka Alliksaarin runoja ei hänen elinaikanaan julkaistu, hänet kuitenkin tunnettiin kirjallisuuspiireissä. Runoja levitettiin kopioina, ja hänen kotonaan kokoontui runouden harrastajia, vielä hänen kuolemansa jälkeenkin hänen leskensä Linda Alliksaarin järjestämiin runoiltoihin.
Alliksaari on virolaisen lyriikan keskeisimpiä nimiä mutta Suomessa huonosti tunnettu. Hänen tuotantonsa on merkittävä saavutus modernissa virolaisessa kirjallisuudessa. Suomennoksia on julkaistu antologiassa "Uusien sulkien kasvaminen: kymmenen nykyvirolaista runoilijaa" (Tammi 1984).
Suomennettu tuotanto.
Alliksaarin runoja on julkaistu antologiassa: "Uusien sulkien kasvaminen", toim. Pirkko Huurto, Paul-Eerik Rummo, Helsinki: Tammi 1984
Varkaiden maailma

Varkaiden maailma ("Thieves' World") on Robert Asprinin toimittama fantasia-antologia vuodelta 1979. Se sisältää kahdeksan novellia eri kirjailijoilta, joista John Brunner, Poul Anderson ja Marion Zimmer Bradley kuuluivat aikansa eturivin genrekirjailijoihin. "Varkaiden maailma" oli vuonna 1980 ehdolla parhaan antologian tai kokoelman World Fantasy Award -palkinnon saajaksi, mutta hävisi Jessica Amanda Salmonson toimittamalle "Amazons!" -antologialle.
Kirjan aloittaa lyhyt johdanto ja kartta, jotka esittelevät miljöön lukijalle. Itse novellit kertovat rosvoista, huijareista, salamurhaajista ja muista ammattirikollisista, jotka elävät Turvapaikka-nimisessä kaupungissa autiomaan laidalla. Aiemmin kaupasta kukoistanut kaupunki on karavaanireittien siirryttyä joutunut rappion tilaan ja siitä on tullut varkaiden pesäpaikka. Kaupungin omalla painollaan eteenpäin soljuva arki järkkyy, kun keisarin idealistinen ja uudistushaluinen velipuoli asetetaan sen uudeksi kuvernööriksi.
Kokoelma ilmestyi TK-kustannuksen Finnish Book House -sarjassa suomeksi Leena Peltosen kääntämänä ja Petri Hiltusen kuvittamana vuonna 1992. Teoksen lopussa mainostetaan jatko-osaa "Tarinoita Ruokottomasta Yksisarvisesta". Sitä ei kuitenkaan koskaan julkaistu suomeksi. Englanniksi "Thieves' World" -antologioita ilmestyi peräti kaksitoista sekä lisäksi useita erillisiä novelleja ja romaaneja.
Vastaanotto.
Aikalaisarviossa "Ares Magazine" -lehden Greg Costikyan pitää mukana olevia kirjailijanimiä vaikuttavina. Toisaalta mukana on myös vähemmän tunnettuja tekijöitä. Novellien taso vaihtelee keskinkertaisesta erinomaiseen, ja ne ovat kaikki lukemisen arvoisia. Costikyan arvelee erityisesti roolipelien ystävien pitävän antologiasta, koska roolipeliseikkailun tapaan "Varkaiden maailma" on syntynyt useiden eri kirjoittajien yhteistyön tuloksena ja kuvaa fantasiamaailmaa monen eri hahmon näkökulmasta.
"Kirjavinkit"-sivustolla julkaistun arvion mukaan novellit jäävät pääasiassa hengettömiksi ja sortuvat teennäiseen näppäryyteen, mutta taso nousee loppua kohden. Parhaat novellit ovat huumekauppiaan elämää raadollisesti mutta vauhdikkaasti kuvaava ”Veriveljet”, bordellin emännän psykologiaa kepeästi käsittelevä ”Myrtis” sekä erityisesti Marion Zimmer Bradleyn runollinen ”Sinisen tähden salaisuus”. Arvostelijan mukaan suomenkielisen sarjan jääminen yksiosaiseksi ei ole suuri menetys, mutta "Varkaiden maailma" sopii yhtä kaikki ”kevyeksi välipalaksi (anti)sankarifantasian ystäville”.
Kristin Scott Thomasin filmografia ja teatteriesiintymiset

Tämä on luettelo Kristin Scott Thomasin filmografiasta ja teatteriesiintymisistä.
Tom Payne

Thomas Payne (s. 21. joulukuuta 1982 Chelmsford, Essex, Englanti, Britannia) on englantilainen näyttelijä. Hän on näytellyt muun muassa Paul ”Jesus” Rovian roolissa televisiosarjassa "The Walking Dead".
Boura

Boura on maalaiskunta ja sen keskuskylä Sikasson alueen Yorosson piirissä Malissa. Se sijaitsee lähellä Burkina Fason rajaa 27 kilometriä Yorossosta itään. Kunnassa on 22 200 ja kylässä 3 800 asukasta (vuonna 2009).
Bouran kunta rajoittuu pohjoisessa Yorosson piirin Koumbian, lännessä Ménamba I:n ja etelässä Mahoun kuntiin sekä idässä Burkina Fasoon. Seudun kasvillisuus on pensassavannia.
Kuntaan kuuluu 15 kylää. Asukkaat ovat etupäässä bobo fing -ryhmän boboja. Lisäksi on bwa-ryhmän boboja, fulbeja, samoja, moseja, miniankoja, dogoneja, bambaroita ja soninkeja.
Bouran kautta kulkee Karanganasta Burkina Fason rajalle johtava päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, riisi ja lehmänpapu. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, siat ja vähäisessä määrin hevoset. Lisäksi harjoitetaan käsityöammatteja, pienimuotoista kaupankäyntiä ja kalastusta.
Heksametyylibentseeni

Heksametyylibentseeni (C12H18) on aromaattisiin hiilivetyihin kuuluva orgaaninen yhdiste. Sitä voidaan käyttää muiden orgaanisten yhdisteiden synteesissä. 
Ominaisuudet, valmistus ja käyttö.
Huoneenlämpötilassa heksametyylibentseeni on väritöntä kiteistä ainetta. Yhdiste on liukenematonta veteen, mutta liukenee useaan orgaaniseen liuottimeen esimerkiksi etanoliin, dietyylieetteriin, asetoniin, bentseeniin ja kloroformiin.
Heksametyylibentseeniä voidaan valmistaa metyloimalla ksyleeniä tai pseudokumeenia kloorimetaanilla alumiinikloridin toimiessa katalyyttinä. Tämä reaktio on tyypiltään Friedel–Crafts-alkylointireaktio. Yhdistettä valmistetaan myös fenolin ja metanolin välisellä reaktiolla. Tämä tapahtuu yli 400 °C:n lämpötilassa alumiinioksidin toimiessa katalyyttinä. Kolmas tapa on 2-butyynin trimerointi.
Heksametyylibentseeniä voidaan käyttää hajusteiden valmistukseen. Lisäksi sen kompleksien varauksensiirto-ominaisuuksia tutkitaan. Yhdistettä voidaan myös käyttää ligandina organometalliyhdisteissä.
Itsenäisyyden kivi

Itsenäisyyden kivi (1977) on kuvanveistäjä Antti Louhiston tekemä veistos, joka sijaitsee Turussa Itäisellä Rantakadulla Samppalinnan rinteessä. Teos on nelikulmainen ylöspäin kapeneva obeliski, jonka materiaalina Louhisto on käyttänyt graniittia. Obeliskin yläosassa on Suomen valtion tunnus, leijona. Teos paljastettiin Suomen itsenäisyyden 60-vuotisjuhlien yhteydessä 6. joulukuuta 1977. 
Veistoksen paljastustilaisuudessa puheen piti professori Paavo Kallio, joka vertasi tätä miljardien vuosien ikäistä graniittijärkälettä Suomen yhtenäiseen kansaan, jota ei murra mikään. Veistoksen etupuolella on teksti ”Itsenäisyys 1917” ja takana  ”Pienen maan suurin voima on yksimielisyys. Puhtain asein puhtaan asian puolesta”. Veistos on Turun Seudun joukko-osastokiltojen lahjoitus Turun kaupungille. Kaupungin puolesta muistomerkin otti vastaan kaupunginvaltuuston puheenjohtaja Heikki Löyttyniemi, joka totesi muistomerkin olevan karu mutta puhutteleva, juuri kuten Suomen kansan perusluonnekin on.
Piilova

Piilova () oli inkeriläinen kylä, joka kuului Järvisaaren luterilaiseen seurakuntaan, nykyään kylän paikka sijaitsee Leningradin alueen Tusinan piirissä Venäjällä.
Piilova sijaitsi Hattulasta etelään johtavan tien varrella, lähellä ensin Ruotsin ja Venäjän, sittemmin Novgorodin kuvernementin rajaa. Kylä esiintyy henkikirjoissa 1600-luvulla, jolloin siellä asui suomalaisia. Kylä esiintyy asuttuna vuoden 1727 kartassa. "Tukian" suku asettui Piilovaan luultavasti 1700-luvun aikana, ja sukunimi säilyi pitkään kylän ainoana. Vuonna 1838 Piilovassa asui 35 ihmistä (16 miestä, 19 naista), vuonna 1856 siellä oli kuusi taloa ja 15 sielua (miestä), vuonna 1860 taloja oli kuusi ja talonpoikia 18, vuonna 1862 oli taloja yhdeksän ja asukasluku 40 (19 miestä, 21 naista). Vuonna 1926 kylässä oli 35 taloa ja 143 asukasta, niistä suomalaisia 130. Vuonna 1939 Piilovassa oli 42 taloa. Kylän inkeriläisiä oli luterilaisia, vaikka 1900-luvun alussa Piilovan (sekä myös Staarostinan ja Seulolan) kyliin levisi baptismi, ja baptistien rukoushuone sijaitsi mm. Piilovassa. Kylässä baptistit suorittivat näyttäviä kastetilaisuuksia veden äärellä torvisoittokunnan säestyksellä. 1910-luvulla Piilovassa toimi suomenkielinen koulu ja sekakuoro
Isäntien sukunimet 1900-luvulla: Tukia, Vainonen (kotoisin Metsäpirttistä), Vasiljev.
Jäähuntu

 
Jäähuntu on Leena Valkeapään (o.s. Ikonen) vuonna 1999 valmistunut ympäristötaideteos Turussa Helsinginkadulla lähellä Tuomaansiltaa. Teos on valmistettu paikan päällä. Sen päämateriaaleina ovat luonnon kallio, sen jatkeeksi rakennettu ruostumaton teräsverkko ja pimeällä korostuva kohdevalaistus.
Jäähuntu on osa Pro Cultura -säätiön ympäristötaideprojektia, jonka muita teoksia ovat olleet esimerkiksi Posankka, Gaian silmä ja Ajan virta. Teos ilmentää uutta ajattelua Turussa: Helsinginkatu on ensimmäinen kohde, jossa osa rakentamiskustannuksista on varattu taiteen hankkimiseen ja jossa on sovellettu käytäntöön prosenttiperiaatetta ympäristön suunnittelussa.
Lituruohot

Lituruohot ("Arabidopsis") on ristikukkaiskasvien (Brassicaceae) heimoon kuuluva kasvisuku. Sukuun luetaan nykyisin kuuluvaksi 11 lajia, joiden lisäksi sukuun on kuvattu lähes 25 muutakin lajia, mutta näiden taksonominen asema on toistaiseksi epäselvä. Lituruohot on sijoitettu aiemmin pitkäpalkojen ("Arabis") sekä hietapitkäpalkojen ("Cardaminopsis") sukuihin, ja näiden sukujen erottaminen toisistaan on osittain epäselvää. Lituruohojen ("Arabidopsis") suvun tieteellinen nimi viittaakin pitkäpalkojen ("Arabis") suvun tieteelliseen nimeen ja tarkoittaa "pitkäpalkojen kaltaista".
Lituruohot ovat yksi- tai kaksivuotisia ruohovartisia kasveja, joiden varsi on kasvutavaltaan pysty ja haaraton tai muutamaan kertaan haaroittunut. Lehdet ovat ehyt- tai hammaslaitaisia ja tähtikarvallisia. Suurin osa lehdistä on maan rajassa ruusukkeena varren tyvellä. Varsilehtiä on vain muutamia ja ne ovat ruodittomia. Kukkien terälehdet ovat ehyitä ja kapeita sekä kokonaan valkoisia tai tyveltä keltapilkullisia. Lidut ovat lähes neulanohuita, poikkileikkaukseltaan pyöreitä tai lähes pyöreitä ja huomattavasti leveyttään pidempiä. Lidun varsi on litua lyhyempi.
Suomessa tavataan kolmea lituruohojen sukuun sijoitettua lajia, hentolituruohoa ("Arabidopsis thaliana"), ruotsinlituruohoa ("Arabidopsis suecica") ja hietalituruohoa ("Arabidopsis arenosa"). Näiden lisäksi Suomessa on tavattu myös pari kertaa etelänpitkäpalkoa ("Arabidopsis halleri").
Hentolituruohoa käytetään usein malliorganismina kasvigenetiikan tutkimuksissa.
Keihäsjoen valuma-alue (Kuru)

Keihäsjoen valuma-alue (Kuru) (vesistöaluetunnus 35.35) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 191,95 neliökilometriä. Alueen järvisyys on 5,28 %. Vesistön valuma-alueen alarajana on Vankavesi, jossa reitin vedet laskevat Keihäsjokea myöten seuraavaksi Näsijärven alueella (35.31) olevaan Näsijärven Vankaveteen.
Kolmannen jakovaiheen alueita ovat seuraavat yhdeksän aluetta tai valuma-aluetta :
Jilbab

Jilbab () on musliminaisten käyttämä pitkä kaapu, jota käytetään yleensä hijabin tai niqabin kanssa. Se peittää koko vartalon paitsi kädet ja kasvot.
Nike on kehittänyt jilbabista version, joka mahdollistaa urheilun harrastamisen.
Vuonna 2006 Ison-Britannian korkein oikeus määräsi, että koulu voi vaatia jilbabia käyttävää oppilasta käyttämään sen sijasta tavallista koulupukua.
Hollywood Vampires

Hollywood Vampires on yhdysvaltalainen rock-musiikkia esittävä yhtye. Sen perustivat vuonna 2015 Alice Cooper, Joe Perry ja Johnny Depp. Yhtyeen nimi tulee The Hollywood Vampires -nimiseltä julkisuuden henkilöiden juomakerholta, jonka Cooper perusti 1970-luvulla.
Yhtye on julkaissut vuonna 2015 albumin Hollywood Vampires. Sillä soittavat yhtyeen jäsenten lisäksi mm. Paul McCartney ja Dave Grohl. Yhtyeen toinen albumi "Rise" ilmestyi 21 kesäkuuta 2019.
Yhtye on esiintynyt Suomessa yhden kerran: Helsingissä Kaisaniemen puistossa 10. kesäkuuta 2018.
The Death of You and Me

The Death of You and Me on brittiläisen rockyhtye Noel Gallagher’s High Flying Birdsin kappale, joka julkaistiin ensimmäisenä singlenä yhtyeen debyyttialbumilta "Noel Gallagher’s High Flying Birds". Kappale on yhtyeen laulaja Noel Gallagherin kirjoittama.
”The Death of You and Me” ylsi kotimaassaan Britannian singlelistalla parhaimmillaan sijalle 15. Singlen B-puolena julkaistiin kappale ”The Good Rebel”.
Koury

Koury on maalaiskunta ja sen keskuskylä Sikasson alueen Yorosson piirissä Malissa. Se sijaitsee Burkina Fason rajalle johtavan maantien varrella 30 kilometriä Yorossosta maanteitse etelään. Kunnassa on 54 300 ja kylässä 14 900 asukasta (vuonna 2009).
Kouryn kunta rajoittuu lännessä Yorosson piirin Ourikélan, pohjoisessa Karanganan ja Yorosson ja idässä Mahoun kuntiin sekä etelässä Burkina Fasoon.
Kuntaan kuuluu 17 kylää. Asukkaat ovat etupäässä miniankoja. Lisäksi on fulbeja, bambaroita, boboja ja dogoneja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, riisi ja lehmänpapu. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit ja vähäisessä määrin hevoset. Lisäksi harjoitetaan kalastusta, käsityöammatteja ja pienimuotoista kaupankäyntiä.